Памятае спявачка і тэрміны выканання народных песень, бо амаль кожная з іх прымяркоўвалася да пэўнага цыклу земляробчага календара. Усе песні Ніна Фядосаўна размяркоўвае па гэтых цыклах, прыгаворваючы: ”Арол мой” — гэта восеньская, “Памажы нам, Божа, вясну загукаці” – вясенняя, “Ой, куды мне з гора дзецца” – ільняная, пелі, калі лён бралі…” Ведае іх Фядосаўна з дзяцінства і з цеплынёй успамінае, як вучылася спяваць ад маці ды такіх жа сялянак, як яна сама.